Drama by lughawe oor gidshondFoto: SA Guide-Dogs Association for the Blind/Facebook Dr. Willem van Deventer en sy vrou Claire het amper ŉ familietroue in Kaapstad misgeloop nadat die beampte aanvanklik nie wou toelaat dat Van Deventer se gidshond Tonto saam met hulle vlieg nie. Van Deventer het die vlug al in Oktober verlede jaar bespreek en die reisagent het aan hom gesê daar sal geen bykomende reëls rakende Tonto wees nie. ŉ “Arrogante en ongeskikte” beampte by die lughawe het egter daarop aangedring dat Van Deventer ŉ gesondheidsertifikaat en ŉ sertifikaat om te bewys dat Tonto by die Suid-Afrikaanse Gidshond-vereniging geregistreer is, moet indien. Gail Glover, voorsitter van die vereniging, het tussenbeide getree en die Van Deventers en Tonto is op ŉ latere vlug geplaas. Unathi Batyashe-Fillis, woordvoerder van Acsa, het gesê die maatskappy het ŉ beleid dat lugrederye hulle twee dae voor die tyd in kennis moet stel oor diere op vlugte. Volgens Batyashe-Fillis word die beampte se beweerde gedrag ondersoek.